CELEX: 32010R0506
Language: lt
Date: 2010-06-14 00:00:00
Title: 2010 m. birželio 14 d. Komisijos reglamentas (ES) Nr. 506/2010, kuriuo dėl zoologijos soduose laikomų avių ir ožkų iš dalies keičiamas Tarybos reglamento (EB) Nr. 21/2004 priedas  (Tekstas svarbus EEE)

15.6.2010   
            
            
               LT
            
            
               Europos Sąjungos oficialusis leidinys
            
            
               L 149/3
            
         KOMISIJOS REGLAMENTAS (ES) Nr. 506/2010
   2010 m. birželio 14 d.
   kuriuo dėl zoologijos soduose laikomų avių ir ožkų iš dalies keičiamas Tarybos reglamento (EB) Nr. 21/2004 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. gruodžio 17 d. Tarybos reglamentą (EB) Nr. 21/2004, nustatantį avių ir ožkų identifikavimo bei registravimo sistemą ir iš dalies pakeičiantį Reglamentą (EB) Nr. 1782/2003 bei Direktyvas 92/102/EEB ir 64/432/EEB (1), ypač į jo 10 straipsnio 1 dalies 1 pastraipą,
   kadangi:
   
               (1)
            
            
               Reglamento (EB) Nr. 21/2004 1 straipsnyje nustatyta, kad kiekviena valstybė narė nustato avių ir ožkų identifikavimo bei registravimo sistemą remdamasi minėto reglamento nuostatomis.
            
         
               (2)
            
            
               Reglamentu (EB) Nr. 21/2004 siekiama užtikrinti individualų avių ir ožkų atsekamumą per visą jų gyvenimą. Pagal minėto reglamento 4 straipsnio 2 dalį ir priedo A skirsnį šie gyvūnai identifikuojami pagal matomus identifikatorius, kaip antai ausies įsagą, žymę ant čiurnos arba tatuiruotę.
            
         
               (3)
            
            
               Konkretūs zoologijos soduose laikomų egzotinių gyvūnų sveikatos reikalavimai nustatyti 1992 m. liepos 13 d. Tarybos direktyvoje 92/65/EEB, nustatančioje gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Europos Sąjungą (2). Šioje direktyvoje taip pat nustatytos identifikavimo ir dokumentų tvarkymo nuostatos, todėl daugumai patvirtintuose zoologijos soduose laikomų avių ir ožkų jau taikomi reikalavimai, kuriais siekiama individualaus identifikavimo ir atsekamumo.
            
         
               (4)
            
            
               Be to, dauguma zoologijos soduose laikomų avių ir ožkų yra egzotinių rūšių gyvūnai. Tačiau demonstruojant gyvūnus zoologijos soduose netikslinga naudoti matomus identifikatorius, nes jie gali pakeisti autentišką gyvūnų, ypač egzotinių, išvaizdą.
            
         
               (5)
            
            
               Siekiant sumažinti administracinę naštą ir atsižvelgiant į specifinį zoologijos sodų gyvūnų pobūdį, t. y. labai mažą aptariamų gyvūnų skaičių ir jų demonstracinę paskirtį, proporcingumo principas būtų išlaikytas, jeigu būtų leidžiama nukrypti nuo konkrečių Reglamento (EB) Nr. 21/2004 nuostatų, susijusių su identifikavimu, tiksliau – prievolės naudoti matomus arba elektroninius identifikatorius.
            
         
               (6)
            
            
               Todėl tikslinga valstybių narių kompetentingoms institucijoms leisti pagal Direktyvos 92/65/EEB 13 straipsnio 2 dalį patvirtintuose zoologijos soduose laikomoms ir iš vieno į kitą vežamoms avims ir ožkoms netaikyti prievolės naudoti matomus arba elektroninius identifikatorius, jeigu aptariamus gyvūnus jau galima individualiai identifikuoti ir atsekti pagal minėtos direktyvos nuostatas. Tačiau jeigu gyvūnai vežami ne į patvirtintus zoologijos sodus, o į kitus ūkius, jie turi būti identifikuojami pagal Reglamento (EB) Nr. 21/2004 4 straipsnio 1 dalį.
            
         
               (7)
            
            
               Todėl reikėtų atitinkamai iš dalies pakeisti Reglamento (EB) Nr. 21/2004 priedo A skirsnį.
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠI REGLAMENTĄ:
   1 straipsnis
   Reglamento (EB) Nr. 21/2004 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. birželio 14 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 5, 2004 1 9, p. 8.
   
      (2)  OL L 268, 1992 9 14, p. 54.
   
      PRIEDAS
      A skirsnyje Reglamento (EB) Nr. 21/2004 priede po 7 dalies įterpiama ši dalis:
      
         
                     „8.
                  
                  
                     Nukrypdama nuo 4 straipsnio 1 dalyje nustatyto identifikavimo reikalavimo kompetentinga institucija gali nuspręsti netaikyti A skirsnio nuostatų pagal Tarybos direktyvos 92/65/EEB (1) 13 straipsnio 2 dalį patvirtintuose zoologijos soduose laikomoms ir iš vieno į kitą vežamoms avims ir ožkoms, jeigu gyvūnai individualiai identifikuojami ir juos galima atsekti.
                  
               
      
         (1)  OL L 268, 1992 9 14, p. 54.“